
Nr. 8607/1/29.05.2024
									
Referat de aprobare 
privind aprobarea documentațiilor tehnico-economice și a indicatorilor tehnico - economici aferenți proiectului ”Protejarea și valorificarea în scop turistic a patrimoniului natural și creșterea siguranței turiștilor în zona munților Cindrel, Lotru și Făgăraș, județul Sibiu”, în vederea depunerii acestuia spre finanțare de către Consiliul Județean Sibiu, în cadrul Programului Regiunea Centru 2021-2027
În vederea pregătirii cererii de finanțare a proiectului, au fost achiziționate servicii de proiectare, după cum urmează:
1. în data de 18.04.2024, a fost încheiat contractul de servicii  nr. 9200 cu Societatea SFERA CON SRL, în vederea elaborării documentației tehnico-economice - faza studiu de fezabilitate pentru obiectivele: realizare punct belvedere/observare avi- faunistică în localitatea Rășinari și refugiu montan pe raza UAT Sadu – Prejba;
1. în data de 30.08.2023, a fost încheiat contractul de servicii  nr. 18839 cu Societatea 3D PASCAL PROIECT SRL, în vederea prestării serviciilor de proiectare – faza DALI pentru investitia „Reabilitarea, modernizarea și dotare Bază de Salvare Bâlea Lac Sibiu”.
[bookmark: _Hlk167215584]      	Documentațiile tehnico economice au fost realizate în conformitate cu prevederile Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare și au fost recepționate de către comisia de recepție a documentațiilor tehnico-economice aferente obiectivelor/proiectelor de investiții finanțate din fonduri publice achiziționate de Consiliul Județean Sibiu, fiind încheiate procese verbale de recepție.
Apelul de proiecte în cadrul căruia va fi transmisă cererea de finanțare este de tip competitiv, data de începere a depunerii de proiecte este 29.05.2024, iar data de închidere a apelului este 29.08.2024.
      	Proiectul respectă obiectivele Strategiei de Dezvoltare Economico-Socială a Județului Sibiu. 
Cele 3 obiective identificate se află în arii naturale protejate (Rezervația Naturală Parcul Natural Cindrel - suprapusă Sitului NATURA 2000 Frumoasa, Situl Natura 2000 Frumoasa, aria de protecție specială Piemontul Făgăraș).
    	Având în vedere necesitatea și oportunitatea celor prezentate mai sus, propunem spre analiză și aprobare proiectul de hotărâre privind aprobarea documentațiilor tehnico-economice și a indicatorilor tehnico - economici aferenți proiectului ”Protejarea și valorificarea în scop turistic a patrimoniului natural și creșterea siguranței turiștilor în zona munților Cindrel, Lotru și Făgăraș, județul Sibiu”, în vederea depunerii acestuia spre finanțare de către Consiliul Județean Sibiu, în cadrul Programului Regiunea Centru 2021-2027.
 
   PRIMAR
     	       Valentin-Dumitru-Ioan IVAN

